CELEX: C2007/315/50
Language: da
Date: 2007-12-22 00:00:00
Title: Sag C-490/07: Sag anlagt den 7. november 2007 — Kommissionen for De Europæiske Fællesskaber mod Republikken Cypern

22.12.2007   
            
            
               DA
            
            
               Den Europæiske Unions Tidende
            
            
               C 315/30
            
         Sag anlagt den 7. november 2007 — Kommissionen for De Europæiske Fællesskaber mod Republikken Cypern
   (Sag C-490/07)
   (2007/C 315/50)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Patakia, A. Alcover San Pedro)
   
      Sagsøgt: Republikken Cypern
   Sagsøgerens påstande
   
               —
            
            
               Det fastslås, at Republikken Cypern har tilsidesat de forpligtelser, som påhviler den i henhold til artikel 16, stk. 5 og 6, og artikel 17, stk. 1, i Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget, idet den ikke har truffet foranstaltninger til at fremme genvinding, genanvendelse, regenerering og destruktion af kontrollerede stoffer,
            
         
               —
            
            
               har indført et system til håndtering af kontrollerede stoffer, som er baseret på oplagring af gammelt udstyr, som indeholder brugte kontrollerede stoffer indtil opførelse af egnede anlæg eller indtil transport af udstyret med henblik på destruktion i udlandet,
            
         
               —
            
            
               ikke har angivet mængden af brugte kontrollerede stoffer, som er genvundet, genanvendt, regenereret eller destrueret,
            
         
               —
            
            
               har indført uddannelsesprogrammer, som er frivillige, og ikke har indført lovbestemmelser, som fastsætter kravene til minimumskvalifikationerne for det personale, som beskæftiger sig med genanvendelse af kontrollerede stoffer, som findes i køle-, luftkonditionerings- og varmepumpeanlæg, udstyr, der indeholder opløsningsmidler og brandsikringssystemer og brandslukkere,
            
         
               —
            
            
               ikke har truffet alle praktisk gennemførlige sikkerhedsforanstaltninger med henblik på, at fast udstyr med et kølevæskeindhold på mere end 3 kg kontrolleres for udsivning hvert år og ikke har fastsat kravene til de minimumskvalifikationer, som personalet skal være i besiddelse af.
            
         
               —
            
            
               Republikken Cypern tilpligtes at afholde sagens omkostninger.
            
         Søgsmålsgrunde og væsentligste argumenter
   
               1.
            
            
               Republikken Cyperns myndigheder meddelte den 6. april 2005 Kommissionen, hvilke ordninger den havde indført med henblik på anvendelsen af artikel 16 og 17 i forordning 2037/2000/EF om stoffer, der nedbryder ozonlaget.
            
         
               2.
            
            
               Kommissionen fastslog efter at have gennemgået nævnte ordninger, at Republikken Cypern ikke havde truffet foranstaltninger til at fremme genvinding, genanvendelse, regenerering og destruktion af kontrollerede stoffer, herunder heller ikke opført de dertil egnede anlæg, og heller ikke retligt havde fastsat ansvaret for indsamling og destruktion eller genvinding af kontrollerede stoffer.
            
         
               3.
            
            
               Kommissionen fastslog desuden, at der ikke var indført det nødvendige fulde retlige grundlag, som fastsætter kravene til minimumskvalifikationerne for det personale, som beskæftiger sig med genanvendelse af kontrollerede stoffer, og at de indførte uddannelsesprogrammer var frivillige.
            
         
               4.
            
            
               Kommissionen fastslog endelig, at for så vidt angår forpligtelsen til hvert år at kontrollere fast udstyr med et kølevæskeindhold på mere end tre 3 kg samt forpligtelsen til at fastsætte kravene til de minimumskvalifikationer, som personalet skal være i besiddelse af, var der endnu ikke truffet nogen endelig national lovbestemmelse.
            
         
               5.
            
            
               Kommissionen gør derfor gældende, at Republikken Cypern har tilsidesat de forpligtelser, som påhviler den i henhold til artikel 16, stk. 5 og 6, og artikel 17, stk. 1, i forordning nr. 2037/2000 om stoffer, der nedbryder ozonlaget.